Sacrosanctæ ac venerabili æcclesiæ Sancti Petri et Pauli et plurimorum sanctorum, fundate in pago Matisconensium, in agro Martiacensium, in villa Cluniago, quam domnus abba Berno una cum monachis ad regendum habere videtur. Ego, in Dei nomen, Rotardus, et Rotbertus, et Majengodus, et Atto, et Gotserannus, et Elena, donatores, donamus ad ipsam casam Dei vel ad ipsos rectores, pro anima Majengot una cum uxore sua Jotselt condam, ut Dominus omnipotens animas eorum per intercessionem beati Petri et Pauli et aliorum sanctorum de laqueo mortis vel de penis inferni eripere vel liberare dignetur. Pro ipsum remedium cedimus ad ipsam casam Dei jam dictam res que sunt sitæ in ipso pago jam dicto, vel in ipso agro, in villa cui vocabulum est Tor. In primis est vilarius et mansus indominicatus et vineam in unum tenetem; et habet fines et terminationes de uno lates via publica, de alio latere ad terram Sancti Vincentii, de tercia parte ad terram Erierii, una cum eres, de quarta vero parte ad terram Raiemberti. Infra istas terminationes quicquid ibi visi sumus habere, ad integrum; et alias res quæ ad ipsum vilarium vel ad ipsum mansum aspiciunt vel aspicere videntur, ad perquirendum, totum ad integrum. Similiter donamus ibi mancipia, nomina quorum hæc sunt: Ingeltrud et filius ejus Ailardus. Istas res et ista mancipia ad ipsam casam Dei jam dictam donamus, tradimus atque transfundimus ad faciendum quicquid facere voluerint in omnibus. Si quis vero, si nos ipsi aut ullus de eredibus nostris, qui contra hanc donationem venire vel calumniare presumpserit, non valeat vendicare quod repetit, sed inferat vobis una cum fisco tercio auri libras duas, et hæc donatio firma stabilisque permaneat, cum astipulatione subnixa. Actum Civiniano villa Sanctæ Mariæ. S. Rotardi, S. Rotberti, S. Magengodi, S. Attoni, S. Gozerandi, S. Elenane qui hanc donationem fieri et firmare rogaverunt. S. Girbaldi. S. Rotardi. S. Giraldi. S. Addelonis. Natalis sacerdos scripsit et dictavit die martis, idus octobris, anno II regnnante Ratulfo rege.